Hej Bolius


Jeg har en meget stor grund, hvor græsarealet mest består af tusindfryd, mos og mælkebøtter. Hvad kan jeg gøre ved det? Jeg har prøvet ukrudtsdræber på et lille areal, men det er alt for dyrt. Mælkebøtterne kan jeg tage op med håndkraft.


Tak for svaret. 


Hilsen Mette


Stor græsplæne - hvordan undgår jeg ukrudt?
Kære Mette   
  
Hvis du vil undgå kemisk bekæmpelse, så er det muligt at leje en vertikalskærer.   
  
En vertikalskærer lufter græsplænen og skærer meget af det uønskede ukrudt i stykker.   
  
Efter at hele plænen er kørt over med vertikalskæreren, skal det afklippede græs og planter rives sammen.   
  
Hvis plænen er blevet mere bar, kan du drysse græsfrø ud i hullerne. Der anvendes 1-2 kg græsfrø pr. 100 m2.   
  
Ovenpå frøene strøer du 3 kg NPK-gødning pr. 100 m2 græsareal. Du gøder igen i maj og juli med samme dosis.   
  
Denne fremgangsmåde med vertikalskæring, eftersåning og gødning har jeg brugt mange gange med gode resultater.


Se eventuelt også Bolius' store temaside om græsplænen her: [http://www.bolius.dk/graesplaene/](/graesplaene/)

